Brüssel 22.12.2004

KOM(2004) 822 lõplik

2004/0282 (ACC)

Ettepanek:

NÕUKOGU MÄÄRUS,

millega muudetakse määrust (EÜ) nr 2193/2003, millega kehtestatakse täiendavad tollimaksud teatavatele Ameerika Ühendriikidest pärinevatele toodetele ning peatatakse nimetatud määruse kohaldamine

( komisjoni esitatud)

SELETUSKIRI

Maailma Kaubandusorganisatsioon on mitmetes Euroopa ühenduse (EÜ) taotlusel tehtud otsustes märkinud, et Ameerika Ühendriikide (USA) välismüügikorporatsioonide subsideerimiskava, nii kehtival kui välismüügikorporatsioonide ja välismüügitulu vabastuse (FSC-ETI) seadustega muudetud kujul, võimaldab USA firmadel saada ebaseaduslikke ekspordimaksu subsiidiume kokku umbes 4 miljardi USA dollari ulatuses aastas (alates 2000. aastast). Eespool nimetatud otsuseid silmas pidades andis Maailma Kaubandusorganisatsioon 7. mail 2003. aastal Euroopa ühendusele õiguse vastumeetmena kehtestada täiendav kuni 100%line väärtuseline imporditariif teatavatele Ameerika Ühendriikide kaupadele (valitud pärast avalikkuse, liikmesriikide ja komisjoni talitustega konsulteerimist) USA ebaseaduslikele subsiidiumitele vastavas ulatuses. Sellest tulenevalt võttis EÜ 8. detsembril 2003. aastal vastu nõukogu määruse (EÜ) nr 2193/2003, millega kehtestatakse täiendavad. tollimaksud teatavatele Ameerika Ühendriikidest pärinevatele toodetele.[1]

Nõukogu määrusega nr 2193/2003 sätestatakse vastumeetmete tühistamine, kui Ameerika Ühendriigid on täielikult rakendanud WTO vaidluste lahendamise organi soovituse.[2]

USA on nüüd vastu võtnud seaduse, millega nähakse ette välismüügikorporatsioonide ja välismüügitulu vabastuse seaduste (FSC-ETI) tühistamine („The American JOBS Creation Act of 2004“ – edaspidi „tühistamisseadus“). Välismüügikorporatsioonide subsideerimiskava tühistamine on oluline ja tervitatav samm pikaajalise vaidluse lahendamise suunas. Tühistamisseaduses on siiski ülemineku- ja seniseid õigusi kaitsvaid sätteid, mis on WTO nõuetega vastuolus. Eelkõige see, et tühistamisseadusega sätestatakse USA eksportijatele FSC/ETI soodustuste saamine 2006. aasta lõpuni (80% ja 60% ulatuses vastavalt 2005. ja 2006. aastal) ja mõningatel juhtudel määramata ajaks pärast seda. Seetõttu on tühistamisseaduse suhtes algatud WTO vaidluse lahendamise menetlus. WTO vaidluse lahendamise menetlusega tehakse otsus tühistamisseaduse ülemineku- ja seniseid õigusi kaitsvate sätete WTO nõuetele vastavuse kohta. Apellatsioonikogu eelnevaid otsuseid silmas pidades võib arvata, et WTO otsustab, et tühistamisseaduse nimetatud sätted on vastuolus WTO nõuetega.

Komisjon peab asjakohaseks peatada praeguste EÜ vastumeetmete rakendamine kuni jätkub WTO vaidluse lahendamine, vaatamata sellele, et USA keeldub samaga vastamast seoses tema EÜ vastaste survemeetmetega hormoonidega töödeldud loomaliha suhtes. Käesoleva peatamisettepaneku tegemiseks on kolm põhjust: 1) tunnustada, et kõnealusel juhul on USA Kongress otsustanud teatud määral oma rahvusvaheliste kohustuste tasemele tõusta; 2) julgustada USAd jätkama sama tava tema muude (praeguste) eiramiste suhtes (näiteks Byrd, hormoonid); 3) süsteemsuse eesmärgil (st vastumeetmeid ei tohiks rakendada WTO otsuseta).

Kõnealuse vaidluse lahendust oodatakse 2005. aastal. Tuleb märkida, et vastumeetmete peatamine on iseseisev õigusakt, mis ei mõjuta EÜ õigust võtta vastumeetmeid VLOlt juba saadud volituse alusel. Seega taaskehtestatakse vastumeetmed 1. jaanuariks 2006 (või hiljem, kui vaidluse lahendamine pole selleks ajaks lõppenud) 60% ulatuses praegu lubatud tasemest, kui EÜ ei otsusta teisiti.

Vastumeetmete taaskehtestamise eesmärk on sundida USAd täielikult täitma WTO raames võetud kohustusi, eelkõige astuma vajalikke samme FSC/ETI subsiidiumite jätkuvast kohaldamisest tulenevate konkurentsimoonutuste kõrvaldamiseks. Seetõttu esitab komisjon enne vastumeetmete taaskehtestamist nõukogule aruande vaidluse lahendamise tulemustest ja ka muudest võimalikest arengutest. Loomulikult ei tohiks vastumeetmeid taaskehtestada, kui pädevad WTO asutused järeldavad, et tühistamisseadus vastab WTO nõuetele või kui jõutakse vastastikku kokkulepitud lahenduseni, mis peatab rikkumised.

Seetõttu tehakse ettepanek peatada nõukogu määrus 2193/2003 (31. detsembrini 2005 või kuni 60 päeva pärast seda, kui WTO kinnitab välismüügikorporatsioonide ülejäänud subsiidiumide mittevastavust WTO nõuetele, olenevalt sellest, kumb on hilisem) ja taaskehtestada vastumeetmed 1. jaanuarist 2006 vähendatud tasemel, et võtta arvesse FSC/ETI vähendatud soodustusi USA eksportijatele, kui nõukogu enne kõnealust kuupäeva komisjoni ettepaneku põhjal ei otsusta teisiti.

Vastumeetmete peatamiseks on EÜ asutamislepingu artiklist 133 tulenevalt vaja nõukogu meetmeid. Seetõttu on vaja vastu võtta uus nõukogu määrus, millega peatatakse nõukogu määrus 2193/2003 komisjoni ettepaneku põhjal.

2004/0282 (ACC)

Ettepanek:

NÕUKOGU MÄÄRUS,

millega muudetakse määrust (EÜ) nr 2193/2003, millega kehtestatakse täiendavad tollimaksud teatavatele Ameerika Ühendriikidest pärinevatele toodetele ning peatatakse nimetatud määruse kohaldamine

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 133,

võttes arvesse komisjoni ettepanekut[3]

ning arvestades järgmist:

7. mail 2003. aastal volitas Maailma Kaubandusorganisatsiooni (WTO) vaidluste lahendamise organ ühendust vastumeetmena kehtestama teatavatele Ameerika Ühendriikidest pärinevatele toodetele täiendava 100%lise väärtuselise tollimaksu kuni 4 043 miljoni USA dollari ulatuses. Sellest tulenevalt võttis ühendus 8. detsembril 2003. aastal vastu nõukogu määruse (EÜ) nr 2193/2003, millega kehtestatakse täiendavad. tollimaksud teatavatele Ameerika Ühendriikidest pärinevatele toodetele.[4]

Arvatakse, et pärast seaduse „ The American JOBS Creation Act of 2004 “ vastuvõtmist tuleks täiendavate tollimaksude kohaldamine peatada ja taasjõustada alles 1. jaanuaril 2006 või 60 päeva pärast seda, kui WTO vaidluste lahendamise organ kinnitab kõnealuse seaduse teatavate aspektide mittevastavust WTO nõuetele, olenevalt sellest, kumb on hilisem,

ON VASTU VÕTNUD KÄESOLEVA MÄÄRUSE:

Artikkel 1

1. Määruse (EÜ) nr 2193/2003 kohaldamine peatatakse.

Artikkel 2

2. Nõukogu määrust (EÜ) nr 2193/2003, välja arvatud artikli 2 lõige 1, kohaldatakse uuesti 1. jaanuarist 2006 või 60 päeva pärast seda, kui WTO vaidluste lahendamise organ kinnitab Ameerika Ühendriikide seaduse „ The JOBS Creation Act of 2004 “ teatavate sätete mittevastavust Ühendriikide WTO raames võetud kohustustele, olenevalt sellest, kumb on hilisem.

3. Enne kõnealuse tähtaja lõppu avaldab komisjon Euroopa Liidu Teatajas teate, et selline kinnitus on antud.

4. Määruse (EÜ) nr 2193/2003 artiklit 2.1. muudetakse järgmiselt:

„1. Käesoleva määruse lisas loetletud Ameerika Ühendriikidest pärit toodetele kehtestatakse 14%line väärtuseline tollimaks lisaks tollimaksule, mida kohaldatakse vastavalt nõukogu määrusele (EMÜ) nr 2913/92.[5]“

Artikkel 3

5. Määruse (EÜ) nr 2193/2003 lisa asendatakse käesoleva määruse lisas sätestatud lisaga.

Artikkel 4

6. Käesolev määrus jõustub Euroopa Liidu Teatajas avaldamise päeval.

7. Artiklit 3 kohaldatakse alates kuupäevast, mil määrust (EÜ) nr 2193/2003 uuesti kohaldama hakatakse vastavalt artikli 2 lõikele 1.

Käesolev määrus on tervikuna siduv ja vahetult kohaldatav kõikides liikmesriikides.

Brüssel,

Nõukogu nimel

eesistuja

LISA

Tooted, millele tuleb kohaldada täiendavaid tollimakse, identifitseeritakse kaheksakohaliste CN-koodide järgi. Kahekohalised CN jaotised esitatakse ainult teavitamise eesmärgil. Koodide kirjeldused võib leida tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisast (viimati muudetud komisjoni määrusega (EÜ) nr 1810/2004, EÜT L 327, 30.10.2004, lk 1).

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

+++++ TABLE +++++

[1] ELT L 328, 17.12.2003, lk 3.

[2] Nõukogu määruse (EÜ) nr 2193/2003 artikkel 3.

[3] ELT C […], […], lk […].

[4] ELT L 328, 17.12.2003, lk 3.

[5] EÜT L 302, 19.10.1992, lk 1.